Produse și servicii furnizate în 2011

— Participarea președintelui Consiliului de conducere la reuniunea informală a Consiliului Competitivitate la 12 aprilie 2011. — Organizarea primei conferințe EIT’s Vision for the Future („Viziunea EIT pentru viitor”), destinată părților interesate relevante, la Budapesta (Ungaria), în data de 14 aprilie 2011. — Transmiterea către Comisia Europeană a proiectului de „agendă strategică de inovare” a institutului, la 15 iunie 2011. — Participarea directorului institutului la evenimentul Friends of EIT („Prietenii EIT”) găzduit de Parlamentul European, alături de comisarul Androulla Vassiliou și de directorii executivi ai CCI-urilor, la 21 septembrie 2011. — Organizarea primei conferințe Youth and Entrepreneurship („Tinerii și antreprenoriatul”), la Cracovia (Polonia), în zilele de 20-21 octombrie 2011, cu 200 de participanți. — Lansarea Forumului EIT – CCI-uri (o platformă creată pentru a permite menținerea unui dialog regulat între directorul institutului și directorii executivi ai CCI-urilor). Prima reuniune a avut loc la Budapesta, la 11 noiembrie 2011. — Contribuție comună a președintelui Consiliului de conducere al institutului, a directorului institutului și a directorilor executivi ai CCI-urilor la prima „Convenție europeană pentru inovare” organizată de Comisia Europeană, în 5-6 decembrie 2011. Numărul partenerilor din cadrul CCI-urilor a crescut constant, de la 75 în 2010 la aproximativ 400 în 2012. Contribuția totală a institutului este de aproximativ 160 de milioane de euro (aproape 25 % din bugetul total al CCI-urilor) pentru perioada 2010-2012. Printre rezultatele-cheie obținute de CCI-uri în 2010 și 2011 se numără următoarele: — CCI Climate: entitate juridică, structurată financiar; are o echipă de management condusă de un director executiv și a instituit cinci co-locații și șase centre regionale de inovare. Printre alte activități, CCI Climate a lansat școala de vară Contextual Learning Journey Summer School („Traseul de învățare contextuală”), cu 50 de participanți în 2010 și 70 de participanți în 2011; un portofoliu de 12 proiecte de inovare și 4 proiecte exploratorii; programul Pioneers into Practice („Stagii pentru deschizători de drumuri”). — EIT ICT Labs: entitate juridică, structurată financiar; are o echipă de management condusă de un director executiv și dispune de cinci co-locații. Printre alte activități, a lansat o școală de studii de master (EIT ICT Labs Master School), având la bază 7 specializări principale tehnice și o specializare secundară în inovație și antreprenoriat; școli de vară la care au participat 368 de cursanți; un „sistem de sprijin pentru antrepenoriat” în cadrul fiecărui nod al rețelei organizației; mentorat pentru 19 întreprinderi, printre care 4 întreprinderi noi, a căror creare a fost sprijinită sau impulsionată de EIT ICT Labs; 5 noi potențiale produse și servicii. — CCI InnoEnergy: entitate juridică, structurată financiar; are o echipă de management condusă de un director executiv și dispune de șase colocații. Printre alte activități, a lansat patru programe de studii de master în științe și 3 programe de studii postuniversitare avansate, cu 155 de studenți; a acordat 120 de burse; a lansat un portofoliu de 35 de proiecte de inovare în șase domenii tematice, cu implicarea a 45 de întreprinderi; a prezentat 82 de planuri de afaceri pentru noi proiecte antreprenoriale; a furnizat mentorat pentru 27 de întreprinderi; a preidentificat 56 de brevete; a înregistrat 7 noi brevete; a implementat 45 de procese legate de tehnologiile aferente activității sale, în 29 de IMM-uri; 20 de potențiale produse și servicii. — Primele „povești de succes” rezultate în urma implementării activităților CCI-ului. — 129 332 de vizite unice pe site-ul web (138 072)